SET ปิดลบ 11 จุด นักลงทุนขายลดเสี่ยง รอผลประชุม “กนง.” พรุ่งนี้
SET ปิดลบ 11 จุด เซ่นแรงขายทำกำไรลดเสี่ยงก่อนประชุม “กนง.” พรุ่งนี้ แนวโน้มวันพรุ่งนี้คาดมีโอกาสรีบาวด์ ให้แนวต้านไว้ที่ 1,630 จุด และแนวรับ 1,610 จุด
SET ปิดลบ 11 จุด เซ่นแรงขายทำกำไรลดเสี่ยงก่อนประชุม “กนง.” พรุ่งนี้ แนวโน้มวันพรุ่งนี้คาดมีโอกาสรีบาวด์ ให้แนวต้านไว้ที่ 1,630 จุด และแนวรับ 1,610 จุด
27 ก.ย. 2565

นายณรงค์เดช จันทรไพศาล ผู้ช่วยผู้อำนวยการ ฝ่ายวิเคราะห์หลักทรัพย์ บล.ไอร่า กล่าวว่า ตลาดหุ้นไทยวันนี้ยังอยู่ในภาพของการปรับตัวลง เผชิญแรงขายทำกำไรในหุ้นกลุ่มประกัน และแรงขายของหุ้นกลุ่มธนาคารพาณิชย์ หลังนักลงทุนลดความเสี่ยงก่อนการประชุมคณะกรรมการนโยบายการเงิน (กนง.) ในวันพรุ่งนี้ เนื่องจากยังมีความไม่แน่นอนว่าธนาคารพาณิชย์จะปรับขึ้นอัตราดอกเบี้ยตามกนง. หรือไม่
ขณะที่ค่าเงินบาทปรับตัวอ่อนค่า ส่งผลให้เงินทุนต่างชาติไหลออก โดยนักลงทุนต่างชาติยังคงขายทำกำไร หรือขายลดพอร์ตในหุ้นขนาดใหญ่ต่อเนื่อง
สำหรับแนวโน้มวันพรุ่งนี้ นายณรงค์เดช คาดว่า มีโอกาสรีบาวด์ขึ้น หากตลาดหุ้นสหรัฐคืนนี้ปรับตัวขึ้น หลังปรับตัวลงไปมากแล้ว โดยให้แนวต้านที่ 1,630 จุด และแนวรับที่ 1,610 จุด
ส่วนหลักทรัพย์ที่มีมูลค่าการซื้อขายสูงสุด 5 หลักทรัพย์
KBANK มูลค่าการซื้อขาย 4,179.60 ล้านบาท ปิดที่ 145.00 บาท ลดลง 4.50 บาท
TLI มูลค่าการซื้อขาย 3,910.64 ล้านบาท ปิดที่ 16.80 บาท ลดลง 0.70 บาท
PTTEP มูลค่าการซื้อขาย 2,700.21 ล้านบาท ปิดที่ 164.50 บาท ลดลง 1.50 บาท
PTT มูลค่าการซื้อขาย 2,030.15 ล้านบาท ปิดที่ 36.75 บาท ลดลง 0.25 บาท
BBL มูลค่าการซื้อขาย 1,934.13 ล้านบาท ปิดที่ 136.00 บาท ลดลง 3.00 บาท